༨རྣམ་པ་ཚོའི་སེམས་སུ་སྲིད་སྐྱོང་གིས་སྲིད་དབང་སྒེར་གཅོད་བྱེད་ཀྱི་ཡོད་པའི་ཚོར་སྣང་ཞིག་ཡོད་ཚོད་འདུགལར་ནས་ངོ་གདོང་གིས་བལྟས་ན་འདི་བཟང་བ་ཞིག་མིན་ཀྱང་ངས་འདི་ནས་ཀུ་རེའི་ཚུལ་དུ་ངོས་གཞན་ནས་གཅིག་འགྲེལ་བསམ།དེ་ནི་འདི་སྲིད་སྐྱོང་གིས་ལས་དོན་ཚགས་ཚུད་ཡོང་གི་ཡོད་པའི་རྟགས་མཚན་ཞིག་ཡིན་སྲིད་ཅེས་ཞུ་རྒྱུ་ཡིན།གང་ལགས་ཤེ་ན་སྲིད་དབང་སྒེར་གཅོད་ཅེས་པ་བྱེད་པ་ལ་ཆ་རྐྱེན་ཁག་ཅིག་ཡོད་དགོས་པ་དེ་དག་གཅིག་ཀྱང་སྲིད་སྐྱོང་ལ་ལྡན་མེད་པས་ཡིན།ཆ་རྐྱེན་ནི་༡།དྲག་པོ་དམག་གི་ཤུགས།༢།རྒྱུ་དཔལ་འབྱོར་གྱི་ཤུགས།༣།ཁ་ལྕེའི་གཏམ་གྱི་ཤུགས།ལྟ་གྲུབ་རིགས་ལམ་གྱི་ཤུགས་སོགས་མདོར་ན་ཁོ་རང་གི་འཁོར་དུ་གྱུར་བ་ཐམས་ཅད་རང་དབང་མེད་པར་ཁོའི་གང་འདོད་དུ་སྐུལ་ཐུབ་པའི་ནུས་པ་ཞིག་ཁོ་ལ་ཡོད་དགོས།དེ་དག་གི་གཅིག་ཀྱང་བློ་སེང་ལ་ལྡན་མེད་པས་ཁོས་སྲིད་སྒེར་གཅོད་ནམ་ཡང་བྱེད་མི་ཐུབ།དེས་ན་རེ་ཟུང་གི་སྣང་ངོར་དེ་འདྲ་བ་ཞིག་མཐོང་བསྡད་པ་འདི་ཁོས་ལས་དོན་ཐམས་ཅད་ལ་འགན་ཁུར་གྱི་ཡོད་པ་དང་དེ་ཚགས་ཚུད་པོ་ཡོང་གི་ཡོད་པའི་རྟགས་མཚན་ལས་ལྷག་མི་འདུག་ཅེས་ཟེར་རོ།